Riigi peaprokuröri Norman Aasa sõnul toimub nii kõrgetasemeline konverents Eestis esimest korda. Samuti on konverentsil käsitletavad teemad olulised nii Eestis kui ka terves Euroopas. Ühe tähtsama küsimusena arutatakse seda, kuidas ülemaailmse majanduslanguse tingimustes tagada kriminaalõigussüsteemi piisav toimimine. "Huvitavaid ettekandeid ootan ka Hollandi ja Rootsi kolleegidelt teemal "lekked meediasse". Õigusemõistmise kandumine ajakirjandusse ei ole ainult Eestile  omane, selliste probleemidega on vastakuti enamik Euroopa õigussüsteeme," ütles riigi peaprokurör.